3. ΝΟΜΟΘΕΤ. ΔΙΑΤΑΓΜΑ υπ’ αριθ. 62 της 23/26 Σεπτ. 1974 (ΦΕΚ Α΄ 264) Περί των Πανεπιστημιακών Αρχών Άρθρ.1.-1.Αι περί Πανεπιστημιακών Αρχών ισχύουσαι διατάξεις του Πανεπιστημίου Αθηνών εφαρμόζονται αναλόγως και επί του Πανεπιστημίου Πατρών. 2.Η θητεία της Επιτροπής Διοικήσεως και Οικονομικής Διαχειρίσεως του Πανεπιστημίου Πατρών λήγει αυτοδικαίως από της δημοσιεύσεως του παρόντος, εξακολουθεί δε να ασκή τα καθήκοντά της μέχρι του διορισμού των νέων Αρχών. 3.Μέχρι της συγκροτήσεως του Οικονομικού Συμβουλίου εις το Πανεπιστήμιον Πατρών, εφαρμόζεται το άρθρ. 17 παρ. 2 του Ν.Δ. 746/1970. 4.Εξαιρετικώς και μέχρι της ιδρύσεως και λειτουργίας ανά μιας εισέτι Σχολής, εις τα Πανεπιστήμια Πατρών και Ιωαννίνων εκλέγονται και διορίζονται εις ταύτα Συγκλητικοί ανήκοντες εις Σχολάς εξ ων προέρχονται ο Πρύτανις και ο Αντιπρύτανις. Άρθρ.2.-1.-Δια το Ακαδημαϊκόν έτος 1974-1975 εκλέγονται εις τα Ανώτατα Εκπαιδευτικά Ιδρύματα εκ των διατελεσάντων επί δύο διδακτικά έτη τακτικών Καθηγητών, είς υποψήφιος δια το αξίωμα του Πρυτάνεως και είς δια το αξίωμα του Αντιπρυτάνεως, οίτινες και διορίζονται δι’ αποφάσεως του επί της Εθνικής Παιδείας Υπουργού, κατά την ισχύουσαν νομοθεσίαν περί διορισμού Αντιπρυτάνεως. 2.Η θητεία των Πανεπιστημιακών Αρχών δια το Ακαδημαϊκόν έτος 1974-1975 ορίζεται ενιαυσία. Άρθρ.3.-Η λήξασα την 31ην Αυγ. 1974 θητεία των Συγκλητικών, Ανωτάτων Εκπαιδευτικών Ιδρυμάτων παρατείνεται αναδρομικώς από της λήξεώς της μέχρι της 3ης Σεπτ. 1974. Άρθρ.4-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 68,75(α) Σελ. 68,75(β) Τεύχος Ε82-Σελ. 45 